title: Instituto de Salut Carlos III
text: L'Instituto de Salut Carlos III (ISCIII), en castellano y oficialment Instituto de Salud Carlos III, ye un organismo autonomo publico espanyol. Estió creyau en l'anyo 1986, mientres a etapa de menistro de Sanidat y Consumo d'Ernest Lluch, a resultas d'a promulgación d'a Lei Cheneral de Sanidat. Entre os suyos obchectivos se troban os d'emparo scientifico-tecnico a o Sistema Nacional de Salut y a o conchunto d'a sociedat, asinas como de formación, control sanitario y investigación en sciencias d'a salut.
  
  O ISCIII incorporé numerosos centros y escuelas nacionals que os suyos orichens se sitúan en iniciativas creyadas a lo largo d'o sieglo XX. Entre ells, a Escuela Nacional de Sanidat (1922), y a Escuela Nacional de Medicina d'o Treballo (1948) son as institucions hue existents con mayor antiguidat.
  
  Órganos d'enfilamiento 
  
  Os órganos d'enfilamiento de l'Instituto de Salut "Carlos III", son:
  
   Consello Rector será formau por 16 miembros:
   Un president, que será o Menistro de Sanidat.
   Un Vicepresident, que ye a la suya vegada o Director de l'Instituto.
   Seis vocals que perteneixen a diferents menisterios, altos cargos d'a Secretaría d'Estau d'Universidatz y Investigación y l'atro será o President d'o CSIC.
   Quatro vocals d'as Comunidatz Autonomas, trigaus d'entre os suyos miembros por o Consello Interterritorial d'o Sistema Nacional de Salut.
   Tres vocals designaus por o Menistro de Sanidat.
   Un Secretario de l'Instituto
   Director (rango de Director Cheneral) ye nombrau y separau por meyo de Reyal Decreto alcordau en Consello de Menistros, a propuesta d'o Menistro de Sanidat. Os suyos funcions prencipals serán as de representar, programar, endrezar y coordinar as actividatz de l'Instituto.
  
  Organigrama 
  
  Se divide en una secretaría cheneral con a misión prencipal de chestionar l'Instituto, economica, financiera, presupuestaria asinas como o presonal d'o centro. Y cinco sub-direccions chenerals:
   Sub-dirección Cheneral de Servicios Aplicaus, Formación y Investigación.
   Sub-dirección Cheneral d'Avaluación y Fomento d'a Investigación.
   Sub-dirección Cheneral de Retz y Centros d'Investigación Cooperativa.
   Sub-dirección Cheneral de Programas Internacionals d'Investigación y Relacions Institucionals.
   Sub-dirección Cheneral d'Investigación en Terapia Celular y Medicina Rechenerativa.
  
  Sub-divisions Chenerals
  
  Sub-dirección Cheneral de Servicios Aplicaus, Formación y Investigación 
  A suya función prencipal será a d'investigar y avaluar os risques medioambientals como que condicionants d'a salut. A investigación y diagnostico micro-biolóchico.
  
  Centros:
  Centro Nacional d'Epidemiolochía
  Centro Nacional de Medicina Tropical
  Centro Nacional de Microbiolochía
  Centro Nacional de Sanidat Ambiental
  
  Escuelas:
  Escuela Nacional de Sanidat.
  Escuela Nacional de Medicina d'o Treballo.
  
  Institutos:
  Instituto Nacional de Bioinformatica.
  Instituto d'Investigación de Malotías Raras.
  
  Unidatz:
  Unidat Funcional d'Investigación en Malotías cronicas.
  Unidat d'Investigación en Telemedicina y e-Salut.
  Unidat d'Investigación en Cuidados de Salut (INVESTEN)
  
  Sub-dirección Cheneral d'Avaluación y Fomento d'a Investigación 
  Avaluación y seguimiento d'a investigación extramural en sciencias d'a salut asinas como a coordinación d'as actividatz d'investigación.
  
  Achencias: Achencia d'Avaluación de Tecnolochías Sanitarias.
  
  Consorcios y Retz Tematicos 
  
   Centros d'Investigación Biomedica en Rete (CIBER):
   CIBER de Bioenchiniería, Biomaterials y Nanomedicina (CIBER-BBN)
   CIBER de Diabetes y Malotías Metabólicas Asociadas (CIBERDEM)
   CIBER de Malotías Hepáticas y Dichestivas (CIBEREHD)
   CIBER de Malotías Raras (CIBERER)
   CIBER de Malotías Respiratorias (CIBERES)
   CIBER d'Epidemiolochía y Salut Publica (CIBERESP)
   CIBER de Malotías Neuro-eschenerativas (CIBERNED)
   CIBER d'Obesidat y Nutrición (CIBEROBN)
   CIBER de Salut Mental (CIBERSAM)
   CIBER de Malotías Cardiovasculars (CIBERCV)
   Plataforma Espanyola d'Asayos Clinicos (CAIBER)
   Retz Tematicos (RETICS)
  
  Presupuesto
  
  Referencias
  
  Veyer tamién 
   Instituto Nacional de Bioinformática
  
  Vinclos externos 
    Sitio web oficial de l'Instituto de Salut Carlos III
    Instituto de Salut Carlos III en Twitter
    Instituto de Salut Carlos III en YouTube
  
  Instituto de Salut Carlos III